CELEX: 32006R1115
Language: lv
Date: 2006-07-20 00:00:00
Title: Komisijas Regula (EK) Nr. 1115/2006 ( 2006. gada 20. jūlijs ), ar kuru groza Regulu (EEK) Nr. 3703/85, kas izklāsta sīki izstrādātus noteikumus kopējo tirdzniecības standartu piemērošanai noteiktiem svaigu vai atdzesētu zivju veidiem

21.7.2006   
            
            
               LV
            
            
               Eiropas Savienības Oficiālais Vēstnesis
            
            
               L 199/6
            
         KOMISIJAS REGULA (EK) Nr. 1115/2006
   (2006. gada 20. jūlijs),
   ar kuru groza Regulu (EEK) Nr. 3703/85, kas izklāsta sīki izstrādātus noteikumus kopējo tirdzniecības standartu piemērošanai noteiktiem svaigu vai atdzesētu zivju veidiem
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1999. gada 17. decembra Regulu (EK) Nr. 104/2000 par zivsaimniecības un akvakultūras produktu tirgu kopīgo organizāciju (1), un jo īpaši tā 2. panta 3. punktu un 3. panta 4. punktu,
   ņemot vērā Padomes 1996. gada 26. novembra Regulu (EK) Nr. 2406/1996, ar ko paredz kopējus tirdzniecības standartus attiecībā uz noteiktiem zivsaimniecības produktiem (2), un jo īpaši tās 8. panta 4. punktu un 9. pantu,
   tā kā:
   
               (1)
            
            
               Regula (EK) Nr. 2406/96 paredz kopējus tirdzniecības standartus attiecībā uz noteiktiem zivsaimniecības produktiem. Komisijas Regulā (EEK) Nr. 3703/85 (3) ir noteikti sīki izstrādāti noteikumi, kā piemēro šos standartus.
            
         
               (2)
            
            
               Regulas (EK) Nr. 2406/96 9. pantā noteikta iespēja iedalīt pelaģiskās sugas pēc paraugu ņemšanas sistēmas, tādējādi nodrošinot šo sugu atbilstību kopējiem tirdzniecības standartiem.
            
         
               (3)
            
            
               Pēc tam, kad ar Komisijas Regulu (EK) Nr. 790/2005 (4) tika izdarīti grozījumi Regulā (EK) Nr. 2406/96, kopējie tirdzniecības standarti tika noteikti arī brētliņām.
            
         
               (4)
            
            
               Pašlaik brētliņām nepiemēro sīki izstrādātos noteikumus pelaģisko sugu iedalīšanai un svēršanai, kas noteikti Regulā (EEK) Nr. 3703/85. Tādēļ regula ir jāgroza, lai tiktu iekļauta arī šī suga.
            
         
               (5)
            
            
               Šajā regulā paredzētie pasākumi ir saskaņā ar Zivsaimniecības produktu pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulu (EEK) Nr. 3703/85 groza šādi:
   
               1)
            
            
               Regulas I pielikumu papildina ar ierakstu, kas izklāstīts šīs regulas pielikumā.
            
         
               2)
            
            
               Regulas II pielikumu papildina ar šādu rindu:
               
                           “8)
                        
                        
                           
                              Sprattus sprattus sugas brētliņas”.
                        
                     
         2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 20. jūlijā
      
         
            Komisijas vārdā —
         
            Komisijas loceklis
         
         Joe BORG
      
   
   
      (1)  OV L 17, 21.1.2000., 22. lpp. Regulā grozījumi izdarīti ar 2003. gada Pievienošanās aktu.
   
      (2)  OV L 334, 23.12.1996., 1. lpp. Regulā jaunākie grozījumi izdarīti ar Komisijas Regulu (EK) Nr. 790/2005 (OV L 132, 26.5.2005., 15. lpp.).
   
      (3)  OV L 351, 28.12.1985., 63. lpp. Regulā grozījumi izdarīti ar Regulu (EEK) Nr. 3506/89 (OV L 342, 24.11.1989., 11. lpp.).
   
      (4)  OV L 132, 26.5.2005., 15. lpp.
   
      PIELIKUMS
      
         
                     Suga
                  
                  
                     Izmērs
                  
                  
                     Apjoms m3
                     
                  
                  
                     Koeficienti
                  
               
                     “Brētliņas
                  
                  
                     1
                  
                  
                     1
                  
                  
                     0,92”